Kleio

Kleio (gresk Κλειώ) er i henhold til gresk mytologi en av de ni muser og Kleio er muse for historieskrivning og heltediktning. 

Hun var opprinnelig framstilt som en gudinne for musikk, sang og dans, men i klassisk tid da musene ble tilskrevet særskilte litterære eller kunstneriske sfærer ble Kleio navngitt som muse av historieskrivningen. I denne skikkelsen ble hun i billedkunsten ofte representert ved å holde en pergamentrull, eller et sett med skrivetavler. «Kleio», Theoi Project

 Myter 
Som sine søstermuser er hun datter av Zevs og Mnemosyne. Hun hadde en sønn, Hyakinthos, som ulike myter har tilskrevet farskapen til ulike konger. En myte hevder det var med kong Pieros av Makedonia, sønn av Magnes i Thessalia, og en annen hevder at det var Oibalos, konge av Sparta. Ytterligere en tradisjon tilskriver Amyklas, den mytiske forfaren til Amykles (arkaisk form Amyklai).Pseudo-Apollodorus: Bibliotheca 3. 10.3; Pausanias: 3. 1.3, 19.4 En del kilder har gjort henne til mor av Hymenaios

I henhold til en tradisjon skal hun ha tilrettesatt Afrodite for gudinnens kjærlighet til den vakre Adonis. Afrodite sørget for at Kleio ble straffet ved at hun ble forelsket i Pieros. Den sønnen som hun fødte, Hyakinthos, ble en vakker ung mann som Apollon drepte i sjalusi. Fra Hyakinthos’ blod vokste det fram en blomst. 

 Navn 
Et tilnavn som ble knyttet til henne er «bekjentgjøreren». Navnet Kleio har sin opprinnelse fra rotordet κλέω/κλείω i betydningen «oppregne, fintelle»/«fortelle» eller «gjøre berømt»,Levene, D. S.; Nelis, Damien P. (2002): Clio and the Poets: Augustan Poetry and the Traditions of Ancient Historiography. Brill Academic Publishers. ISBN 9004117822. eller «feire».Who is Clio? , University of  Memphis

Hennes navn har gått inn i en del moderne begreper, kliometrikk (systematisk anvendelse av økonomisk teori, også betegnet som ny økonomisk teori) Fogel, Robert (desember 1966): «The New Economic History. Its Findings and Methods» i: Economic History Review 19 (3): 642–656. JSTOR 2593168. Sitat: «The 'new economic history', sometimes called economic history or cliometrics, is not often practiced in Europe. However, it is fair to say that efforts to apply statistical and mathematical models currently occupy the centre of the stage in American economic history.» og kliodynamikk (flerfaglig forskningsområde fokusert på matematisk modellering av historisk dynamikk). Turchin, Peter (3. juli 2008): «Arise cliodynamics», 2008 Nature

 De ni muser 
 Erato (lyrisk diktning)
 Evterpe (elegisk diktning)
 Kalliope (episk diktning)
 Kleio (historieskrivning)
 Melpomene (tragedie) 
 Polyhymnia (mimisk kunst) 
 Terpsikhore (dans)
 Thalia (komedie) 
 Urania (astronomi)

 Galleri 

 Referanser 

 Eksterne lenker 

 «Kleio», Theoi Project
 Warburg Institute Iconographic Database , database med rundt 40 bilder av Kleio

Kategori:Muser
Kategori:Kunstgudinner